
Judriojo ryšio telefonų pirkimo specialiųjų sąlygų 
4 priedas


	SUPAPRASTINTA PREKIŲ VIEŠOJO PIRKIMO–PARDAVIMO SUTARTIS



20__ m._______________ d.
Vilnius

	1. Pirkėjas – Lietuvos kariuomenės Kibernetinės gynybos valdybos Informacinių technologijų tarnyba

	2. Mokėtojas (jei apmoka ne Pirkėjas) – Lietuvos kariuomenė
3. Gavėjas (jei prekes priima ne Pirkėjas) –

	4. Pardavėjas – 

	5. Subtiekėjas –

	6. Pirkimo objektas: Judriojo ryšio telefonai
6.1. Pirkimo objektas – Pardavėjas įsipareigoja parduoti ir pristatyti 10 vnt. judriojo ryšio telefonų (toliau – Prekės). 
6.2. Pirkėjas įsipareigoja priimti 6.1 papunktyje nurodytą kiekį ir sumokėti už Sutarties reikalavimus atitinkančias Prekes 7 punkte nurodytą kainą. 
6.3. Pardavėjas už Sutarties vykdymą jokių papildomų mokėjimų negauna. 
6.4. Reikalavimai Prekėms nustatyti šios Sutarties 1 priede „Techninė specifikacija“.

	7. Kainodaros taisyklės:

	7.1.  Fiksuota kaina 
	7.1.1. Sutarties kaina – _______________ EUR be PVM, ___________ EUR su PVM.

	8. Kainos peržiūra:
8.1. Sutarties kaina ar įkainis nėra peržiūrimi visą Sutarties galiojimo laikotarpį, išskyrus atvejus, kai pasikeičia Prekėms taikomas PVM tarifas.

	9. Prekių pristatymo vieta ir sąlygos:
9.1. Prekės turi būti pristatytos ne vėliau kaip per 40 kalendorinių dienų nuo Sutarties įsigaliojimo.
9.2. Prekės turi būti pristatytos adresu: Šilo g. 5A, Vilnius, LT-10322.
9.3. Prekės turi būti pristatytos Pirkėjo darbo valandomis.
9.4. Prekės yra priimamos pasirašant priėmimo–perdavimo aktą. 
9.5. Pardavėjas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strategijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“. Pardavėjas įsipareigoja ne mažiau kaip prieš 3 darbo dienas iki patekimo į karinę teritoriją pranešti krašto apsaugos sistemos institucijai ar jos padaliniui, į kurio karinę teritoriją bus ketinama patekti, ir nurodyti ketinančių patekti į karinę teritoriją asmenų vardus, pavardes, pareigas, pilietybes ir lankymosi karinėje teritorijoje trukmę. Pardavėjo atstovai, patekdami į karinę teritoriją, privalo pateikti asmens tapatybę ir pilietybę patvirtinančius dokumentus.

	10. Mokėjimas – už pristatytas Sutarties ir jos prieduose nustatytus reikalavimus atitinkančias Prekes Pirkėjas sumoka per 30 dienų nuo visų Prekių  perdavimo–priėmimo ir sąskaitos faktūros gavimo dienos. Pirkėjas sumoka už Prekes tik tuo atveju, jei sąskaita faktūra pateikiama naudojantis informacinės sistemos „SABIS“ priemonėmis. Jeigu Pardavėjas nepateikia sąskaitos faktūros informacinės sistemos „SABIS“ priemonėmis, mokėjimas neatliekamas.

	11. Garantijos terminas – 24 mėnesiai nuo Prekių perdavimo–priėmimo dienos. Garantinio remonto trukmė – ne ilgiau kaip 30 kalendorinių dienų. Jei sugedusios įrangos per šį laikotarpį pataisyti neįmanoma, ji pakeičiama ekvivalentiška nauja.

	12. Netesybos:
12.1.  Už vėlavimą pristatyti Prekes – 0,1 proc. per dieną nuo nepristatytų Prekių vertės.
12.2. Už pavėluotą kokybės trūkumų ištaisymą – 0,1 proc. per dieną nuo Prekių, kurių trūkumai neištaisyti, vertės.
12.3. Už Sutarties nutraukimą dėl Pardavėjo kaltės – 7 proc. maksimalios Sutarties kainos be PVM (išskyrus, kai Sutartis yra nutraukiama pagal 13.1.3. papunktį). 
12.4. Už pavėluotą atsiskaitymą už Prekes – palūkanos pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
12.5.  Nutraukus Sutartį 13.1.3 papunkčio pagrindu – 15 proc. maksimalios Sutarties kainos be PVM
12.6. Pažeidus 14.1. papunktį – 10 proc. dydžio maksimalios Sutarties vertės ar pasiūlymo kainos be PVM.
12.7. Šalis nėra laikoma atsakinga už įsipareigojimų nevykdymą, jei įrodo, kad tai įvyko dėl nenugalimos jėgos aplinkybių.

	13. Sutarties nutraukimas:
13.1. Informavęs prieš 7 dienas Pirkėjas gali Sutartį nutraukti vienašališkai dėl Pardavėjo kaltės, kai:
13.1.1. Pardavėjas vėluoja pristatyti Sutarties ar 1 priedo reikalavimus atitinkančias Prekes 10 dienų arba informuoja, kad Prekių nepristatys.
13.1.2. Pardavėjas netinkamai vykdo ar nevykdo garantinių įsipareigojimų.
13.1.3. Paaiškėja Viešųjų pirkimų įstatymo 90 straipsnio 1 dalyje nurodytos aplinkybės arba Pardavėjas neteikia dokumentų įsitikinti, kad šios sąlygos egzistuoja.
13.1.4. Pardavėjas yra įtraukiamas į Nepatikimų ar Melagingą informaciją pateikusių tiekėjų sąrašus arba Pardavėjas ar jo tiekiamos Prekės kelia grėsmę nacionaliniam saugumui.
13.1.5. Pardavėjo atžvilgiu yra pradedama likvidavimo, restruktūrizavimo arba bankroto procedūra.
13.2. Sutartis taip pat gali būti nutraukta raštišku Šalių sutarimu.

	14. Kitos sąlygos:
14.1. Šalys privalo užtikrinti, kad informacija, įskaitant asmens duomenis, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. Pardavėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktuose ir Sutartyje numatytus atvejus.
14.2. Pirkėjas turi teisę bet kuriuo metu pareikalauti Pardavėjo per 10 dienų pateikti pagrindžiančius dokumentus, nurodytus Viešųjų pirkimų įstatymo 51 straipsnio 12 dalyje, kad nėra sąlygų, numatytų Viešųjų pirkimų įstatymo 45 straipsnio 21 dalyje. 
14.3. Pirkėjui pareikalavus, Pardavėjas privalo per 5 (penkias) dienas nemokamai pateikti dokumentus, pagrindžiančius Prekės techninius parametrus, kodifikavimui reikalingą papildomą techninę dokumentaciją ar kitus su Prekėmis susijusius dokumentus. 
14.4. Sutartis sudaryta ir turi būti aiškinama pagal Lietuvos Respublikos teisę. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo buveinės vietą.
14.5. Sutartis įsigalioja nuo jos pasirašymo momento ir galioja 60 kalendorinių dienų arba iki visiško finansinių įsipareigojimų įvykdymo.

	15.  Kontaktiniai asmenys, kurie atsakingi už susirašinėjimą tarp Šalių ir Sutarties vykdymą:
15.1. Pirkėjo – 
15.2. Pardavėjo –  

	16. Sutarties priedai:
16.1. 1 priedas. Techninė specifikacija.

		17.1.Pirkėjas
	17.2. Pardavėjas
	17.3. Mokėtojas

	Lietuvos kariuomenės
Kibernetinės gynybos valdybos
Informacinių technologijų tarnyba
Kodas: 307054683
Adresas: Šilo g. 5A, LT-10322 Vilnius
	
	


17. Sutarties Šalių parašai ir rekvizitai:






2026 m. ………… …..d.
Sutarties Nr. …………..
	1 priedas

JUDRIOJO RYŠIO TELEFONO
TECHNINĖ SPECIFIKACIJA


1. Bendrieji reikalavimai:
1.1. visa pateikiama techninė įranga privalo būti nauja (negali būti atnaujinta, restauruota (angl. refurbished), nenaudota, pateikta nepažeistoje gamyklinėje pakuotėje;
1.2. tiekėjas turi užtikrinti, kad gamintojas nėra paskelbęs žinios apie siūlomos įrangos gamybos arba tobulinimo nutraukimą (pvz., angl. end of life time ar Discontinued);
1.3. tiekėjas turi pateikti nuorodą į gamintojo puslapį, kuriame yra tiksli pasiūlymą atitinkančios techninės ar programinės įrangos techninė specifikacija;
1.4. įrangos dokumentai turi būti lietuvių arba anglų kalba. Užrašai ant įrenginio ir jo dalių turi būti anglų arba lietuvių kalba. Gamintojo interneto svetainėje tvarkyklių ir dokumentų paieška atliekama anglų arba lietuvių kalba;
1.5. tiekėjas į savo pasiūlymą turi įtraukti visą aparatinę ir programinę įrangą bei medžiagas, reikalingas šioje specifikacijoje nurodytiems reikalavimams įvykdyti;
1.6. visos programinės įrangos licencija turi būti suteikiama neribotam laikui; 
1.7. visos techninės įrangos maitinimo įtampa turi būti 230V 50Hz su Europos kontinentinėje dalyje naudojama jungtimi (CEE 7/7);
1.8. tiekėjas turi užtikrinti, kad įsigyjamoje įrangoje nebūtų įdiegta jokios papildomos programinės įrangos, kuri nėra būtina tokios įrangos funkcionalumui užtikrinti. Paaiškėjus, kad įrangoje yra įdiegta įtartina, šnipinėjimo ar kokia kita kenkimo programinė įranga, tai būtų traktuojama kaip reikalavimų neatitikimas ir sutarties sąlygų nesilaikymas:
1.8.1. įranga grąžinama tiekėjui arba keičiama nauja lygiaverte ar geresne, tačiau saugumo reikalavimus atitinkančia įranga;
1.8.2. tiekėjas padengia pirkimo proceso metu pirkėjo patirtą materialinę žalą;
1.9. garantija:
1.9.1. tiekiamai įrangai turi būti suteikta gamintojo garantija ne trumpesniam kaip 24 mėn. laikotarpiui; 
1.9.2. garantinio remonto trukmė – ne ilgiau kaip 30 kalendorinių dienų. Jei sugedusios įrangos per šį laikotarpį pataisyti neįmanoma, ji pakeičiama ekvivalentiška nauja;
1.9.3. siūlomos įrangos techninė priežiūra turi būti atliekama tik įrangos gamintojo sertifikuotuose techninės priežiūros centruose;
1.9.4. garantinis laikotarpis skaičiuojamas nuo priėmimo–perdavimo akto pasirašymo dienos;
1.9.5. garantiniu laikotarpiu tiekėjas privalo atlikti darbus savo lėšomis, įskaitant transportavimo išlaidas;
1.10. pirkimo objektas - prekės (judriojo ryšio telefonai) turi nekelti grėsmės nacionaliniam saugumui;
1.11. prekės turi atitikti Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (2022 m. gruodžio 13 d. įsakymo Nr. D1-401 redakcija), (toliau – Aprašas) II skyriuje 4.1. papunktyje numatytus aplinkosauginius reikalavimus. Perkamos prekės patenka į produktų, kurių viešiesiems pirkimams taikytini minimalūs aplinkos apsaugos kriterijai, sąrašą ir atitinka Aprašo 2 priede nustatytus minimalius aplinkos apsaugos kriterijus. Kriterijai išvardinti Aprašo 2 priedo V skyriuje „Mobilieji telefonai“.
[bookmark: _Hlk240896750]1.11.1. ne mažiau kaip 50 proc. įsigyjamų prekių turi atitikti ne žemesnę nei C taisomumo klasę, nustatytą Reglamente (ES) 2023/1669;
[bookmark: part_0ea1cfd9821844829d84091420a48396]1.11.2. produktui pagaminti naudojamose spausdintinėse plokštėse neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo ar rizikos frazę pagal 2008 m. gruodžio 16 d. Europos Parlamento ir Tarybos reglamentą (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantį ir panaikinantį direktyvas 67/548/EEB bei 1999/45/EB ir iš dalies keičiantį Reglamentą (EB) Nr. 1907/2006: kancerogeninės (H350, H351), sukeliančios paveldimus genetinius defektus (H340, H341), veikiant ilgą laiką kenkiančios kai kuriems organams (H372, H373), toksiškos reprodukcijai (H360D, H360F, H360FD), pavojingos vandens aplinkai (H400, H410);
1.11.3. produktų bandymais nustatyta baterijos būklė po 300 ciklų turi būti ≥ 80 proc. Bandymai atliekami pagal LST EN 61960-3 „Akumuliatoriai ir jų baterijos su šarminiais arba kitokiais nerūgštiniais elektrolitais. Ličio akumuliatoriai ir baterijos, skirti nešiojamajai įrangai. 3 dalis. Prizminiai ir cilindriniai ličio akumuliatoriai ir jų baterijos“ arba lygiavertį standartą;
[bookmark: part_8151d0bf7fe446eb90fa0bd6673771ad]1.11.4. įrangos plastikinėse dalyse, kurių masė didesnė kaip 5 g, turi būti mažai halogenintų medžiagų. Kiekvienoje plastikinėje prietaiso dalyje turi būti mažiau kaip 1 000 ppm (0,1 proc. masės dalis) bromo ir mažiau kaip 1 000 ppm (0,1 proc. masės dalis) chloro.


2. Techniniai/funkciniai reikalavimai:
2.1. lentelė
	Eil. Nr.
	Parametras
	Techninis/funkcinis reikalavimas

	2.1.1.
	Operacinė sistema
	iOS ar lygiavertė

	2.1.2.
	Telefono išleidimo metai
	ne anksčiau nei 2025 m.

	2.1.3.
	Ryšiai
	Wi Fi, Bluetooth, GSM, LTE, 5G

	2.1.4.
	Ekrano įstrižainė
	ne mažiau kaip 6,2 colio

	2.1.5.
	Ekrano raiška
	ne mažiau 1206 x 2622

	2.1.6.
	SIM kortelės lizdas
	Nano-SIM

	2.1.7.
	Procesorius
	ne prasčiau nei A19

	2.1.8.
	Talpa
	ne mažiau kaip 256 GB

	2.1.9.
	Jutikliai
	akcelerometras, aplinkos šviesos jutiklis, artumo jutiklis, barometras, giroskopas, skaitmeninis kompasas, veido atpažinimas Face ID

	2.1.10.
	Galinė kamera
	ne mažesnė kaip 48 MP

	2.1.11.
	Priekinė kamera
	ne mažesnė kaip 18 MP

	2.1.12.
	Spalva
	juoda (angl. black) arba mėlyna (angl. deep blue)

	2.1.13.
	Papildomi priedai
	derantis mobiliam telefonui USB-C išvesties įkroviklis; derantis mobiliam telefonui apsauginis stiklas, saugantis ekraną nuo subraižymo; derantis mobiliam telefonui apsauginis juodas dėklas, saugantis tik korpusą nuo subraižymo

	2.1.14.
	Kiti reikalavimai
	įrangai suteikiama „Apple Business Manager paskyra“ (tiekėjas privalo turėti įrangos gamintojo suteiktą teisę teikti šią paslaugą) arba lygiavertė



__________________________________________
